# **Formulare criteriu privind facilități tehnice și măsuri în vederea asigurării calității aplicarea prevederilor art. 179, lit. d) din Legea nr. 98/2016**

Ofertantul (Operator Economic individual sau asociere de Operatori Economici) demonstrează utilizarea următoarelor facilități tehnice și măsuri pentru asigurarea calității: *[introduceți măsurile pentru asigurarea calității solicitate, ca de exemplu:*

* + - 1. *Software-uri și hardware-uri utilizate pentru procesarea datelor de intrare, de exemplu: software pentru estimarea costurilor, pentru estimarea duratei de realizare a investiției, de execuție, cu licență de utilizare*

1. *Software-uri și hardware-uri utilizate pentru realizarea rezultatului/conceptului solicitat prin Caietul de sarcini*
2. *Software și hardware pentru controlul proceselor*
3. *Infrastructură pentru tehnologia informaționala și de comunicații*
4. *Proceduri pentru realizarea asigurării calității, din care să reiasă aplicarea ciclului PDCA pentru fiecare și toate activitățile derulate în cadrul proceselor la nivel de operator economic ofertant.]*

Ca dovadă preliminară pentru demonstrarea îndeplinirii cerinței minime, Ofertantul trebuie să utilizeze *Partea IV. Criterii de selecție, Secțiunea C: Capacitatea tehnică și profesională* în DUAE (răspuns) rubrica "*Instalații tehnice și măsuri de asigurare a calității*".

Pentru furnizarea informațiilor aferente, Operatorul Economic Ofertant completează în DUAE (răspuns), utilizând formatul pus la dispoziție de Autoritatea Contractantă, în câmpul *"Vă rugăm să le descrieți"* cel puțin:

1. informații privind facilitățile tehnice și măsurile utilizate pentru asigurarea calității în vederea îndeplinirii cerinței minime;
2. informații despre documentele care urmează să fie prezentate ca probe pentru demonstrarea utilizării facilităților tehnice și a măsurilor pentru asigurarea calității.

*[În completarea acestei secțiuni aveți în vedere prevederile art. 16, alin. (3) din Ordonanța de urgență a Guvernului nr. 49 din 2009, privind libertatea de stabilire a prestatorilor de servicii și libertatea de a furniza servicii în România, aprobată prin Legea 68/2010.]*

Cerința mai sus menționată este obligatorie și se evaluează: CERINȚĂ ÎNDEPLINITĂ/CERINȚĂ NEÎNDEPLINITĂ, utilizând ca referințe:

1. descrierea din Fișa de Date a Achiziției – *Secțiunea III.2.3.a) Capacitatea tehnică și/sau profesională*, paragraful *Instalații tehnice și măsuri de asigurare a calității*,
2. informațiile furnizate de Operatorul Economic Ofertant în DUAE (răspuns),

în aplicarea prevederilor art. 193, alin. (1) din Legea nr. 98/2016 și art. 132, alin. (1) din HG nr. 395/2016, în etapa de verificare a modului de îndeplinire a cerințelor minime,

respectiv,

1. informațiile furnizate de Operatorul Economic Ofertant în DUAE (răspuns),
2. documentele justificative furnizate de Operatorul Economic Ofertant pentru informațiile incluse în DUAE (răspuns),

în aplicarea prevederilor art. 196 din Legea nr. 98/2016 și art. 132, alin. (2) din HG nr. 395/2016.

În condițiile art. 20 alin. (7) din HG nr. 395/2016, în cazul în care există discrepanțe între informațiile prevăzute în DUAE şi cele prevăzute în fișa de date, prevalează informațiile din fișa de date, DUAE urmând a fi revizuit corespunzător.

Pentru a demonstra îndeplinirea cerinței minime, orice Operator Economic Ofertant are dreptul:

1. să invoce susținerea unui terț (entitate) și să utilizeze capacitățile acestuia pentru a satisface cerința minimă, indiferent de natura relațiilor juridice existente între Operatorul Economic Ofertant și entitatea ale cărei capacități le utilizează, în condițiile art. 182 din Legea nr. 98/2016;
2. să participe în comun cu alți Operatori Economici la Procedura de Atribuire, în condițiile art. 53 din Legea nr. 98/2016.

În cazul în care un Operator Economic Ofertant își **exercită dreptul de a utiliza capacitățile altor entități** pentru a demonstra îndeplinirea cerinței minime, atunci acesta trebuie:

1. să transmită împreună cu Oferta, până la termenul limită comunicat pentru depunerea Ofertei următoarele:
   1. Angajamentul ferm de susținere din partea unui terț în ceea ce privește îndeplinirea criteriilor referitoare la capacitatea tehnică și/sau profesională ce include:
2. enumerarea și descrierea capacităților pe care entitatea respectivă le pune la dispoziția Operatorului Economic Ofertant, prin raportare la cerința minimă comunicată în Fișa de Date a Achiziției și cu referire la anexa/anexele angajamentului ferm;
3. modalitatea efectivă în care entitatea pe ale cărei capacități se bazează Operatorul Economic (Terțul Susținător) asigură Autorității Contractante îndeplinirea obligațiilor asumate prin angajament în situația în care Operatorul Economic Ofertant căruia îi acordă susținere devine Contractant și întâmpină dificultăți pe parcursul derulării Contractului (în situația în care capacitățile incluse în angajamentul ferm vizează resurse netransferabile);
4. anexa/anexele ce prezintă modul efectiv prin care entitatea pe a cărei capacitate se bazează Operatorul Economic Ofertant va asigura îndeplinirea angajamentului, inclusiv, dar fără a se limita la planificarea și monitorizarea fluxului de informații, documente, resurse și altele asemenea dintre entitatea ale cărei capacități Operatorul Economic le utilizează și Operatorul Economic Ofertant.
   1. un formular DUAE (răspuns) separat pentru Operatorul Economic/entitatea ale cărei capacități le utilizează, care să cuprindă informațiile solicitate în *Partea I, Partea II (Secțiunile A și B), Partea III, Partea IV: Criterii de selecție, Secțiunea C: Capacitatea tehnică și profesională* rubrica "*Instalații tehnice și măsuri de asigurare a calității*", completat și semnat în mod corespunzător de Terțul Susținător.
5. Să marcheze „Da” în propriul DUAE (răspuns) care însoțește Oferta, *Partea II: Informații referitoare la Operatorul Economic, Secțiunea C: Informații privind utilizarea capacităților altor entități*.

Instrucțiunile de mai sus pentru furnizarea informațiilor privind facilitățile tehnice și măsurile utilizate pentru asigurarea calității în ceea ce privește DUAE (răspuns) ca dovadă preliminară sau în legătură cu documentele justificative sunt extinse și la Operatorii Economici pe ale căror capacități se bazează Operatorul Economic Ofertant.

În cazul în care Ofertantul utilizează capacitățile altor entități pentru a demonstra îndeplinirea cerinței minime, Terțul Susținător trebuie:

1. să îndeplinească cerința minimă referitoare la ”facilitățile tehnice și măsurile utilizate pentru asigurarea calității";
2. să nu se afle în una din situațiile descrise în Fișa de Date a Achiziției ca reprezentând motiv de excludere;
3. să fie înscris într-un registru profesional relevant sau în registrul comerțului, în țara în care este stabilit.

În cazul în care un Operator Economic Ofertant își exercită dreptul de a participa în comun cu alți Operatori Economici la Procedura de Atribuire, în condițiile art. 53 din Legea nr. 98/2016, pentru a demonstra îndeplinirea cerinței minime, atunci acesta trebuie:

1. să transmită împreună cu Oferta, până la termenul limită comunicat pentru transmiterea Ofertei, următoarele:
   1. Acordul de asociere;
   2. un formular DUAE (răspuns) separat pentru Operatorul Economic cu care participă la această procedură, care să cuprindă informațiile solicitate în *Partea I, Partea II (Secțiunile A și B), Partea III, Partea IV: Criterii de selecție, Secțiunea C: Capacitatea tehnică și profesională* rubrica "*Instalații tehnice și măsuri de asigurare a calității*", completat și semnat în mod corespunzător de Operatorul Economic cu care prezintă Oferta în asociere;
2. Să marcheze „Da” în propriul DUAE (răspuns), *Partea II: Informații referitoare la operatorul economic, Secțiunea A: Informații privind operatorul economic* la rubrica „*Operatorul economic participă la procedura de achiziții publice împreună cu alții?*” și să completeze informațiile suplimentare solicitate în acest sens.

În cazul în care Ofertantul este o asociere de Operatori Economici, fiecare membru al asocierii trebuie să demonstreze că utilizează facilitățile tehnice și măsurile pentru asigurarea calității solicitate, pentru partea din Contract pe care o va îndeplini.

La solicitarea expresă a Autorității Contractante și în aplicarea prevederilor art. 196 din Legea 98/2016, în orice moment pe durata evaluării Ofertelor, dar nu mai târziu de comunicarea rezultatului procedurii, Ofertantul (Operator Economic individual sau membru al asocierii) și orice alt Operator Economic implicat în procedură în legătură cu demonstrarea îndeplinirii cerinței minime privind utilizarea facilităților tehnice și măsurilor pentru asigurarea calității, trebuie să fie în măsură să prezinte documente care să probeze toate afirmațiile incluse în DUAE (răspuns) la rubrica "*Instalații tehnice și măsuri de asigurare a calității*".

Documentele suport includ, dar nu se limitează la licențe pentru software-uri utilizate în realizarea serviciilor, proceduri interne ce descriu măsurile în vederea asigurării calității sau alte dovezi nominalizate de către Ofertant în DUAE (răspuns) ca document suport pentru informațiile incluse în DUAE (răspuns) în legătură cu "demonstrarea utilizării facilităților tehnice și măsurilor pentru asigurarea calității*”*.

În cazul în care, din orice motive, documentele justificative solicitate nu sunt în limba procedurii specificată în *Secțiunea IV.3.6)* a Fișei de Date a Achiziției, Operatorii Economici trebuie să prezinte, ca urmare a solicitării exprese a Autorității Contractante, versiunea tradusă a respectivelor documente în limba procedurii așa cum este aceasta specificată în *Secțiunea IV.3.6* a Fișei de Date a Achiziției.

Atunci când, la completarea DUAE, Operatorul Economic precizează că documentele justificative pentru afirmațiile și informațiile incluse în declarația pe proprie răspundere (sub forma DUAE) sunt disponibile în format electronic și indică URL-ul și codul de acces la informații, acesta nu trebuie să mai transmită, la solicitarea expresă a Autorității Contractante, documentele suport, ci doar să confirme Autorității Contractante că informațiile sunt disponibile pentru a fi accesate și transferate de la adresa URL menționată de operator și incluse în arhiva electronică constituită la nivel de Autoritate Contractantă.

În aplicarea prevederilor art. 183, alin. (2) din Legea nr. 98/2016, Autoritatea Contractantă solicită o singură dată Ofertantului înlocuirea Terțului Susținător, respectiv a entității pe ale cărei capacități Ofertantul se bazează pentru îndeplinirea cerinței minime privind utilizarea facilităților tehnice și a măsurilor pentru asigurarea calității, utilizând ca referință condițiile de participare la procedură specificate în Fișa de Date a Achiziției, informațiile incluse în DUAE (răspuns) prezentat de Terțul Susținător, conținutul *Angajamentului de susținere de terță parte* și evidențele furnizate de Operatorul Economic Ofertant drept dovezi pentru informațiile incluse în *Angajamentul de susținere de terță parte* și DUAE (răspuns) al Operatorului Economic pe ale cărui capacități Operatorul Economic Ofertant se bazează.